Svet Javnega zavoda za turizem Nova Gorica in Vipavska dolina, Trg Edvarda Kardelja 1, 5000 Nova Gorica, matična številka 8240949000, davčna številka 42891051, na podlagi določil Zakona o zavodih s spremembami in dopolnitvami, Odloka o ustanovitvi javnega zavoda za turizem Nova Gorica in Vipavska dolina (Uradni list RS, št 43/18) ter določil Statuta javnega zavora za turizem Nova Gorica in Vipavska dolina, objavlja javni razpis za delovno mesto

**DIREKTOR m/ž JAVNEGA ZAVODA ZA TURIZEM NOVA GORICA IN VIPAVSKA DOLINA**

V besedilu objave uporabljeni izrazi v moški slovnični obliki so uporabljeni kot nevtralni za ženske in moške.

Za direktorja javnega zavoda za turizem Nova Gorica in Vipavska dolina je lahko imenovan kandidat, ki v skladu z veljavnimi predpisi izpolnjuje naslednje pogoje:

* ima dokončano najmanj visokošolsko izobrazbo ali izobrazbo prve bolonjske stopnje (raven 6/II);
* ima najmanj 5 let delovnih izkušenj;
* znanje slovenskega jezika na visoki ravni;
* znanje ali angleškega ali nemškega ali italijanskega jezika na višji ravni;
* je državljan Republike Slovenije;
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, niti ni bil obsojen zaradi drugega kaznivega dejanja na nepogojno kazen zapora v trajanju več kot šest mesecev;
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
* predloži program razvoja zavoda za mandatno obdobje ter življenjepis z opisi del in nalog, ki jih je doslej opravljal.

Pogodba o zaposlitvi se sklepa za čas mandata oziroma imenovanja, to je 4 leta. Delo na delovnem mestu direktorja se opravlja za polni delovni čas.

Program za mandatno obdobje naj ne obsega več kot pet strani in naj sestoji iz ključnih sklopov kot so: usmeritve za nadgradnjo razvoja destinacije Nova Gorica in Vipavska dolina in predlog organizacije ter delovanja javnega zavoda za turizem Nova Gorica in Vipavska dolina.

Naloge direktorja javnega zavoda za turizem Nova Gorica in Vipavska dolina izhajajo iz veljavnih predpisov zavoda.

Prijava na prosto delovno mesto mora vsebovati:

1. izjavo in dokazilo oziroma verodostojno listino o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter datum (dan, mesec in leto) zaključka izobraževanja ter ustanova, na kateri je bila izobrazba pridobljena,

2. izjavo in dokazilo oziroma listino o pridobljenih delovnih izkušnjah, iz katere je razvidno izpolnjevanje pogoja glede zahtevanih delovnih izkušenj (čas opravljanja dela - datum sklenitve in datum prekinitve delovnega razmerja, opis dela in stopnja/raven izobrazbe na delovnih mestih pri posameznem delodajalcu).

Kandidati pošljejo prijave z zahtevanimi dokazili, izjavami in programom na naslov: Zavod za turizem Nova Gorica in Vipavska dolina, Trg Edvarda Kardelja 1, 5000 Nova Gorica in sicer v roku 15 dni po objavi tega javnega razpisa.

Prijave na razpis pošljejo kandidati na naslov, naveden v razpisu s pripisom: »Za razpis za direktorja«.

Za pravočasno prijavo se šteje prijava poslana po navadni pošti v danem roku oziroma priporočeno, pri čemer se kot pravočasna upošteva datum oddaje priporočene pošiljke na zadnji dan prijavnega roka.

Oseba, pristojna za posredovanje informacij v zvezi z javnim razpisom, je Igor Česnik, predsednik Sveta zavoda, t: 031 628 622. i.cesnik@gmail.com

Igor Česnik l.r.

Predsednik sveta JZ za turizem

Nova Gorica in Vipavska dolina